ঘুর্যে বলেছেন, "গণপত্যথর্বশীর্ষ" গ্রন্থে গণেশকে ব্রহ্ম রূপে চিহ্নিত করা হয়েছে। এই গ্রন্থটি নিতান্তই আধুনিক কালের রচনা। অন্যদিকে কোর্টরাইট ও থাপান বলেছেন, এই গ্রন্থের রচনাকাল খ্রিস্টীয় ১৬শ বা ১৭শ শতাব্দী। এই উপনিষদ্‌টি অপেক্ষাকৃত আধুনিক কালের রচনা হলেও, ‘গণপতি’ শব্দটি প্রথম পাওয়া যায় খ্রিস্টপূর্ব ২য় সহস্রাব্দে রচিত "ঋগ্বেদ" গ্রন্থে (২য় মণ্ডল, সূক্ত ২৩, শ্লোক ১) ‘গণপতি’ শব্দটির আক্ষরিক অর্থ ‘জনসমষ্টির নেতা’। তবে উক্ত বৈদিক শব্দটির মাধ্যমে বিশেষ ভাবে গণেশকেই বোঝানো হচ্ছে কিনা, তা স্পষ্ট নয়।

খ্রিস্টীয় ১৭শ শতাব্দীর মধ্যভাগে সংকলিত মুক্তিকা উপনিষদে প্রদত্ত ১০৮টি উপনিষদের তালিকায় "গণপত্যথর্বশীর্ষ" ৮৯ সংখ্যক উপনিষদ্‌। ১৮০০ অব্দে উপনিষদ্‌ ব্রহ্মযোগী তার মুক্তিকা উপনিষদ্‌ ভাষ্যেও এই গ্রন্থের নামোল্লেখ করেছেন।

সর্বোচ্চ সত্য রূপে গণেশ
বিষয়বস্তু
গায়ত্রী মন্ত্র
ইতিহাস